तेंदू
तेंदू या अकमोल या स्वर्णाम्र एक पीले, नारंगी या लाल रंग का मीठा फल होता है। इसका अकार ०.५ से 15 इंच तक का गोला होता है। भारत में यह मध्य प्रदेश और उत्तर प्रदेश में, ख़ासकर विन्ध्याचल की पहाड़ियों में, पैदा किया जाता है।
तिउड़
तिउड़ (Teur) या तेवड़ (Tewar) भारत के पंजाब राज्य के मोहाली ज़िले (साहिबज़ादा अजीत सिंह नगर ज़िले) में स्थित एक गाँव है। 2011 की जनगणना के अनुसार,] गाँव की जनसंख्या लगभग 4500 है। गाँव NH 21 के खरड़-कुराली खंड पर लगभग 7-8 किलोमीटर पूर्व में स्थित है। गाँव को अन्य गाँवों की तुलना में सबसे विकसित और बड़ा कहा जाता है। तेवड़ पड़ोसी गांवों जैसे रेडियाला, जकार माजरा, भजौली, घाटौर, पलहेरी, रुरकी खाम, अभयपुर आदि के बीच बाजार का केंद्र है। इसके बाजार में मेडिकल स्टोर, परिधान स्टोर, इलेक्ट्रॉनिक स्टोर, इलेक्ट्रिकल स्टोर और जनरल स्टोर शामिल हैं। गांव में एक सरकारी सीनियर सेकेंडरी स्कूल और 3 निजी स्कूल और एक कंप्यूटर सेंटर भी है। गांव में एक ग्रामीण बैंक, डाकघर और एक वेरका दूध डेयरी है। गाँव में समृद्ध धार्मिक स्थान हैं: गुरुद्वारा भंडारा साहिब नामक 1 ऐतिहासिक गुरुद्वारा साहिब, जिसकी धार्मिक मान्यता है कि गुरु गोबिंद सिंह जी उस स्थान पर गए थे जहाँ गुरुद्वारा साहिब बना है। गांव में 2 और गुरुद्वारा और 3 हिंदू मंदिर और एक मस्जिद है।